《诗一首》
宋代·潘大临

胡子云中白鹤，林生初发芙蓉。吴十九成雅奏，饶三百炼奇锋。

南州复见高士，东山行起谢公。信祖真成德祖，立之无愧行中。

吴生可共南郡，老夫宁附石崇。闻雅已倾重客，说谈仍得王戎。

冠盖城南高会，山阴未扫馀风。客散日衔西壁，主人不道尊空。

作者简介：潘大临（约公元1090年前后在世）宋代江西派诗人，湖北黄州（今属黄冈市）人，字邠老，一字君孚，潘鲠之子。生卒年均不详，约宋哲宗元佑中前后在世。与弟潘大观皆以诗名。善诗文，又工书，从苏轼、黄庭坚、张耒游，雅所推重。为人风度恬适，殊有尘外之韵。